ОБРАЗЕЦ № 9
ДОГОВОР
№ ………………………….

Днес, …………….. 2019 г., в гр. София, между: 

ЦЕНТРАЛНАТА ИЗБИРАТЕЛНА КОМИСИЯ, с адрес: гр. София, пощенски код 1169, пл. „Княз Александър Първи” № 1, ЕИК по Булстат 176481459, представлявана от Стефка Савова Стоева - председател на ЦИК, и на основание чл. 13, ал. 3, т. 1 от Закона за финансовото управление и контрол в публичния сектор Гергана Евгениева Младенова - главен счетоводител на ЦИК, наричана по-долу ВЪЗЛОЖИТЕЛ, от една страна, и
       ……………………………….., с БУЛСТАТ/ЕИК,  ………………………, със седалище и адрес на управление – ………………………………………………………………………., представлявано от ……………………………………………………………………….., наричано по-нататък в договора ИЗПЪЛНИТЕЛ, от друга страна, на основание чл. 112 и следващите от Закона за обществените поръчки (ЗОП), в съответствие с Изборния кодекс, решенията на Централната избирателна комисия и във връзка със Решение № …………… 2019 г. на ЦИК за класиране на КАНДИДАТИТЕ  и за определяне на изпълнител за компютърната обработка на данните в РИК и ЦИК и издаването на бюлетин на ЦИК с технически носител за резултатите от гласуването на изборите за за членове на Европейския парламент от Република България на 26 май 2019 година,  се сключи настоящият договор за следното:

I. ПРЕДМЕТ НА ДОГОВОРА
1.1. ВЪЗЛОЖИТЕЛЯТ възлага, а ИЗПЪЛНИТЕЛЯТ  се задължава да извърши:
а) компютърна обработка в РИК и ЦИК на протоколите на СИК и РИК за резултатите от изборите за членове на Европейския парламент от Република България на 26 май 2019 година (включително сканиране и публикуване на секционните протоколи на СИК и протокола на РИК и излъчване на заседанията на РИК в реално време на Интернет страницата на съответната комисия);
         б) подготовка, оформяне за печат на данните от гласуването и резултатите за членове на Европейския парламент от Република България на 26 май 2019 година, отпечатването им в бюлетин на ЦИК с резултатите от изборите, включително и на технически носител, и предаване им в ЦИК.
1.2. Работите по предмета на договора са в съответствие с Условията, реда и сроковете за възлагане на  компютърната обработка на данните в РИК и ЦИК и издаването на бюлетин на ЦИК с технически носител за резултатите от гласуването на изборите за членове на Европейския парламент от Република България на 26 май 2019 година, утвърдени с Решение № ..................-ЕП от .................... г., на ЦИК за участие в конкурс за възлагане на  компютърната обработка на данните в РИК и ЦИК и издаването на бюлетин на ЦИК с технически носител за резултатите от гласуването на изборите за членове на Европейския парламент от Република България на 26 май 2019 година (приложение № 1), с решенията и указанията на ЦИК и с направеното предложение от ИЗПЪЛНИТЕЛЯ – Техническа оферта (приложение № 2).

II. СРОКОВЕ
2.1. Началният срок за изпълнението на работите по т. 1.1., буква „а“, е датата на сключване на договора, а крайният срок е 2 часа след приемането на последния протокол на РИК от ЦИК (в случай на констатирани различия в цифровите данни между базите данни в РИК и ЦИК – 3 часа след представяне на решение на ЦИК за всички различия), но не по-късно от 48 часа от обявяване на изборния ден за приключен съгласно чл. 57, ал. 1, т. 39 от Изборния кодекс. Крайният срок за осигуряване излъчването в реално време на заседанията на РИК на интернет страницата на съответната комисия е до 9 юни 2019 г.
2.2. Крайният срок за изпълнение на работата по т. 1.1., буква „б“, е не по-късно от 40 дни след деня на изборите за членове на Европейския парламент от Република България на 26 май 2019 година.
2.3. В рамките на началния и крайния срок по предходните текстове се определят междинни срокове на изпълнението, заложени в Документация за конкурса (приложение № 1), и предложението на ИЗПЪЛНИТЕЛЯ – Техническа оферта (приложение № 2).
2.4. Сроковете за изпълнение се удължават с толкова дни, с колкото ВЪЗЛОЖИТЕЛЯТ забави изпълнението на поетите от него задължения по този договор. В този случай ИЗПЪЛНИТЕЛЯТ прави всичко възможно, за да ускори максимално изпълнението на задълженията си по т. 1.1. от договора с оглед спазване на сроковете, предвидени в Изборния кодекс. Установяването на забавата става с двустранно подписан протокол между страните.

III. ПРАВА И ЗАДЪЛЖЕНИЯ НА ВЪЗЛОЖИТЕЛЯ
3. ВЪЗЛОЖИТЕЛЯТ има следните права и задължения: 
3.1. Да предоставя и дава указания на РИК да предоставят на лицата, определени от ИЗПЪЛНИТЕЛЯ, протоколите на секционните избирателни комисии за компютърна обработка незабавно след представянето им в РИК и в ЦИК.
3.2. Да получи съдействието на ИЗПЪЛНИТЕЛЯ при организирането на приема на  документи (на хартиен и технически носител) на РИК в ЦИК.
3.3. Да осигури достъп до работните помещения на ЦИК и РИК на представителите на ИЗПЪЛНИТЕЛЯ и на привлечени от тях сътрудници, като последните се уточнят със списък след подписване на договора.
3.4. Да осигури на ИЗПЪЛНИТЕЛЯ необходимите съгласно Изборния кодекс инструкции, методически указания и други решения на ЦИК.
3.5. Да предостави на ИЗПЪЛНИТЕЛЯ всички останали необходими данни, определени по вид и в срокове съгласно Изборния кодекс и свързаните с него други нормативни актове.
3.6. Да упражнява постоянен контрол върху работата на ИЗПЪЛНИТЕЛЯ, като не препятства оперативното извършване на дейностите.
3.7. Да съдейства на ИЗПЪЛНИТЕЛЯ за организацията и изпълнението на работите по този договор.
3.8. Да получава резултатите от работите по този договор, съответстващи на изискванията на ВЪЗЛОЖИТЕЛЯ, в определените срокове в ИК и клаузите на договора.
3.9. Да осигури помещения в ЦИК или в близост до ЦИК, подходящи за приемане на материалите на РИК в ЦИК, както и помещения за свръзка и комуникации.
3.10.	 Да предостави на ИЗПЪЛНИТЕЛЯ образци от протоколи на СИК и РИК, както и преписи на всички решения на ЦИК, имащи отношение към компютърната обработка.
3.11.	 Да предостави на ИЗПЪЛНИТЕЛЯ в електронен вид:
- списък на всички избирателни секции с техните адреси, подадени от кметовете на общини до РИК;
- справка за броя на избирателите според основните избирателни списъци за всички секции, за които се отпечатват избирателни списъци.
3.12.	 Да осигури на ИЗПЪЛНИТЕЛЯ възможност за сравнение на протоколите на СИК, въведени в РИК, с протоколите на СИК, приети от ЦИК.
3.14.	 Да предостави на ИЗПЪЛНИТЕЛЯ образец от „протокол-грамата“ за получаване на резултатите от гласуването извън страната и да определи реда за въвеждане на данните в ЦИК.
3.15. Да не допуска намеса на други длъжностни лица освен членовете на ЦИК и РИК в работата на ИЗПЪЛНИТЕЛЯ и привлечените от него сътрудници.
3.16. Да заплати договореното възнаграждение в уговорения срок.
3.17. Да осигури чрез областните управители обзаведени помещения (мебели, ел. захранване, осветление) за изчислителни пунктове (ИП) във всяка РИК и охраната им по време на обработката на резултатите от изборите за изборите за членове на Европейския парламент от Република България на 26 май 2019 година 
3.18. Да осигури чрез областните управители за нуждите на ИЗПЪЛНИТЕЛЯ телефонна връзка и телефонни апарати във всяка РИК.
3.19. Да изисква от ИЗПЪЛНИТЕЛЯ документи, доказващи извършените разходи.

IV. ПРАВА И ЗАДЪЛЖЕНИЯ НА ИЗПЪЛНИТЕЛЯ
4. ИЗПЪЛНИТЕЛЯТ има следните права и задължения:
4.1. Да организира необходимите информационни и изчислителни дейности за компютърна обработка на резултатите от изборите, включително надлежно сканиране на протоколите на РИК и СИК.
4.2. Да предостави на ЦИК копие от програмното осигуряване и експлоатационна документация.
4.3. Да създаде и приложи технология за обработване на данните, която да изключва възможността за внасяне на промени в данните от протоколите по време на обработката им – съгласно Техническа оферта (приложение № 2).
4.4. Да осигури необходимата надеждност, сигурност и контрол на обработваната информация.
4.5. Да осигури функционалност на създадените интернет сайтове на всяка РИК за излъчване в реално време на заседанията на съответната комисия, включително като осигури необходимите технически средства съгласно Техническата оферта (приложение 2). Техническите средства се предоставят за временно ползване на РИК и след изтичане на срока по чл. 2.1., изр. Последно, се връщат на ИЗПЪЛНИТЕЛЯ.  
4.6. Да състави работни групи по видове работи и по райони.
4.7. Да гарантира неразгласяване и некоментиране от негови служители и сътрудници на резултатите от обработените протоколи, както и на друга информация – предмет на компютърна обработка, или станала им известна при и по повод изпълнението на този договор.
4.8. Да предостави на ЦИК резултатите от изборите за членове на Европейския парламент от Република България на 26 май 2019 година по секции, включително да предостави изчисления по Методиката в приложение № 3 на Изборния кодекс за определяне на резултатите при изборите за членове на Европейския парламент от Република България на 26 май 2019 година.
4.9. Не по-късно от 24 ч. след обявяване от ЦИК на окончателните резултати от изборите  да предостави на ВЪЗЛОЖИТЕЛЯ на технически носител в предварително одобрен от ЦИК формат, удобен за автоматизирана обработка и за публикуване в Интернет, информацията по чл. 4.8.
4.10. Да издаде бюлетин на ЦИК за резултатите от изборите за членове на Европейския парламент от Република България на 26 май 2019 година съгласно т. 1.1., буква „б“, в тираж 500 (петстотин) броя, от които 150 броя с твърди корици. Бюлетинът се предават на ВЪЗЛОЖИТЕЛЯ, включително на технически носител, приложен към всеки екземпляр.
4.11. Да получи дължимата съгласно договора цена и отчетените етапи при точно изпълнение на задълженията по договора.
4.12. Да води отделна партида на счетоводните сметки във връзка с работата по този договор.

V. ЦЕНА И НАЧИН НА ПЛАЩАНЕ
5.1. За изпълнение на възложените по този договор дейности ВЪЗЛОЖИТЕЛЯТ дължи на ИЗПЪЛНИТЕЛЯ възнаграждение в общ размер на …….. (с думи) лева без включен ДДС, както следва:
5.1.1. за отчитане на резултатите от изборите за членове на Европейския парламент от Република България на 26 май 2019 година (включително сканиране и публикуване на секционните протоколи на СИК и протокола на РИК и излъчване на заседанията на РИК в реално време на Интернет страницата на съответната комисия) – ………………………… (с думи) лева без включен ДДС;
5.1.2. за подготовка и издаване на бюлетин по т. 4.10. от договора – …………………………. (с думи) лева без включен ДДС.
Цената е формирана въз основа на  внесеното от Изпълнителя на ….. 2019 г. ценово предложение (приложение № 3), съставляващо неразделна част от договора. 
5.2. Плащането се извършва от ВЪЗЛОЖИТЕЛЯ, както следва:
а) сумата по т. 5.1.1. – в срок от 5 работни дни от подписването на предавателно-приемателен протокол по т. 6.2, решение на ВЪЗЛОЖИТЕЛЯ по т. 6.4. за приемане на работата по т. 5.1.1. и издадена от ИЗПЪЛНИТЕЛЯ данъчна фактура;
г) сумата по т. 5.1.2. се заплаща в срок 5 работни дни от подписване на предавателно-приемателен протокол по т.6.2, решение на ВЪЗЛОЖИТЕЛЯ по т.6.4. за приемане на работата по т. 5.1.2. и издадена от ИЗПЪЛНИТЕЛЯ данъчна фактура. 
5.3. Сумите се превеждат от ВЪЗЛОЖИТЕЛЯ с платежни нареждания по банков път по банковата сметка на ИЗПЪЛНИТЕЛЯ: ……………………………………………..………………………

VI. ПРЕДАВАНЕ И ПРИЕМАНЕ
6.1. ИЗПЪЛНИТЕЛЯТ предава междинните резултати online, a окончателните резултати на РИК и ЦИК - в сроковете, определени съгласно ИК и решенията и указанията на ЦИК.
6.2. Всяко предаване на изпълнението на работите по този договор се извършва с предавателно-приемателен протокол, подписан от ЦИК или РИК и от ИЗПЪЛНИТЕЛЯ, с разписка или друг документ, съдържащ датата, часа, мястото и точни данни за видовете предадени работи.
6.3. Ако при предаването и приемането на работата ЦИК или РИК констатират некачествено извършени работи или други неизпълнения на задълженията на ИЗПЪЛНИТЕЛЯ, ЦИК или РИК дават срок за тяхното отстраняване от ИЗПЪЛНИТЕЛЯ. Констатациите се отразяват в предавателно-приемателния протокол, с който се определя допълнителен срок за изпълнението. Подписаният протокол и даденият срок не изключват отговорността на ИЗПЪЛНИТЕЛЯ по раздел VIII.
6.4. Централната избирателна комисия взема решение за приемане на работата по т. 5.1.1. и решение за приемане на работата по т. 5.1.2. и ги предоставя на ИЗПЪЛНИТЕЛЯ.

VIІ. ГАРАНЦИИ
7.1. При подписване на договора ИЗПЪЛНИТЕЛЯТ представя гаранция за изпълнение, в размер на 3% (три на сто) от цялата стойност на договора без ДДС, под формата на безусловна и неотменима банкова гаранция със срок на валидност четири месеца или парична сума в същия размер по набирателна сметка на Централна избирателна комисия: IBAN: BG85 BNBG 9661 3300 1070 03, БНБ – ЦУ, BIC код: BNBGBGSD. Сумата се превежда с основание: „Гаранция за изпълнение в конкурс на Централната избирателна комисия за определяне на изпълнител, на когото да бъде възложена компютърната обработка на данните в РИК и ЦИК от гласуването и издаването на бюлетин на ЦИК с технически носители за резултатите от изборите за членове на Европейския парламент от Република България на 26 май 2019 година“.
7.2. Гаранцията за изпълнение на Договора се освобождава в срок до 5 (пет) работни дни от вземане на  решение на ВЪЗЛОЖИТЕЛЯ за приемане на работата по т.  5.1.2, без да дължи лихви за периода, през който средствата законно са престояли при него. 
7.3. ВЪЗЛОЖИТЕЛЯТ може да задържи гаранцията за изпълнение на договора, ако: 
а) в процеса на неговото изпълнение възникне спор между страните, който е внесен за решаване от компетентен съд; 
б) Ако ИЗПЪЛНИТЕЛЯТ не започне работа по изпълнение на договора или договорът бъде развален по негова вина, както и в случаите на лошо, частично и друго неизпълнение. В тези случаи задържаната гаранция не изчерпва правата на ВЪЗЛОЖИТЕЛЯ да търси обезщетение в по-голям размер. 
7.5. ЦИК може с допълнително писмено уведомление  до ИЗПЪЛНИТЕЛЯ да посочи и друга сметка за внасяне на гаранцията за изпълнение под формата на парична сума.

VІІІ.ОТГОВОРНОСТ И НЕУСТОЙКИ
8.1. В случай на едностранно прекратяване на договора по искане на ВЪЗЛОЖИТЕЛЯ без вина на ИЗПЪЛНИТЕЛЯ, на ИЗПЪЛНИТЕЛЯ се изплащат действително направените и доказани разходи по изпълнението на този договор, считано от датата на сключването му до датата на прекратяването му.
8.2. При забавяне след сроковете по раздел II по вина на ИЗПЪЛНИТЕЛЯ той дължи на ВЪЗЛОЖИТЕЛЯ неустойка в размер 0,5% за всеки ден върху цената по  т. 5.1. В случай, че размерът на вредите, претърпени от ВЪЗЛОЖИТЕЛЯ надхвърля размера на договорената неустойка, за разликата ИЗПЪЛНИТЕЛЯТ носи отговорност  за обезщетяването им в пълен размер.
8.3. При всяко неизпълнение на задълженията по т. 4.7. ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10 000 лв.
8.4. Изпълнителят носи имуществена отговорност при неизпълнение на договорните условия по компютърната обработка на данните от гласуването на изборите за членове на Европейския парламент от Република България на 26 май 2019 година и издаването на Бюлетин на ЦИК.

ІХ. АВТОРСКИ ПРАВА
9.1. Централната избирателна комисия получава авторските права върху разработения софтуер, пълната документация към него и цялата информация, отнасяща се до изборите за членове на Европейския парламент от Република България на 26 май 2019 година
9.2. ИЗПЪЛНИТЕЛЯТ носи отговорност за неправомерно използване на лицензни права върху софтуерните продукти, използвани във връзка с изпълнението на настоящия договор. 

 Х. УСЛОВИЯ ЗА ПРЕКРАТЯВАНЕ ИЛИ РАЗВАЛЯНЕ НА ДОГОВОРА
10.1. Настоящият договор се прекратява:
10.1.1. С изтичане на срока. 
10.1.2. По взаимно съгласие между страните, изразено в писмена форма, в което се уреждат изцяло имуществените и финансови отношения между страните.
10.1.3. При виновно неизпълнение на задълженията на една от страните по договора – с 10-дневно писмено предизвестие от изправната до неизправната страна;
	10.1.4. При констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ.
	10.1.5. С окончателното му изпълнение;
	10.1.6. По реда на чл. 118 от Закона за обществените поръчки;
	10.1.7. При преобразуване на ИЗПЪЛНИТЕЛЯ или промяна на съдружниците в неперсонифицирано дружество, ако правоприемникът не отговаря на условията по 116, ал. 1, т. 4, б. „б“, подбукви „аа“ и“бб“ от ЗОП, договорът се прекратява по право, като ИЗПЪЛНИТЕЛЯТ, съответно правоприемникът, дължи обезщетение по общия исков ред.
10.1.8. Когато са настъпили съществени промени във финансирането на обществената поръчка – предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати - с писмено уведомление веднага след настъпване на обстоятелствата.
	10.2. ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:
	10.2.1. забави изпълнението на някое от задълженията си по договора с повече от 30 работни дни;
	10.2.2. не отстрани в разумен срок, определен от ВЪЗЛОЖИТЕЛЯ, констатирани недостатъци;
	10.2.3. не изпълни точно някое от задълженията си по договора;
	10.2.4. използва подизпълнител, без да е декларирал това в заявлението си, или използва подизпълнител, който е различен от този, посочен в заявлението му;
	10.2.5. бъде обявен в несъстоятелност или е в производство по несъстоятелност или ликвидация.

ХІ. НЕПРЕОДОЛИМА СИЛА
11.1. Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването на непреодолима сила.
11.2. Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.
11.3. Докато трае непреодолимата сила, изпълнението на задължението се спира.
11.4. Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на договора.
11.5. Липсата на парични средства не представлява непреодолима сила.

ХІІ. КОНФИДЕНЦИАЛНОСТ
12.1. ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при и по повод изпълнението на договора.
12.2. ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.
12.3. ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставя на трети лица.
ХІІІ. ОТГОВОРНИ ЛИЦА ПО ДОГОВОРА
13. Отговорни лица по настоящия договор са:
От страна на ВЪЗЛОЖИТЕЛЯ:
…………………………………………………………………………………………
От страна на ИЗПЪЛНИТЕЛЯ:
…………………………………………………………………………………………

XІV. ЗАКЛЮЧИТЕЛНИ РАЗПОРЕДБИ
14.1. Промени в отделните клаузи на настоящия договор се извършват с писмено споразумение след предварително съгласуване между страните.
14.2. Възникналите спорове по изпълнението на договора се решават с писмено споразумение,  а при невъзможност – по съдебен ред в компетентен съд в гр. София. 
14.3. За неуредените с този договор въпроси се прилага действащото законодателство в Република България.
14.4. Неразделна част от този договор са: 
а) Приложение № 1 – Условия, ред и сроковете за възлагане на  компютърната обработка на данните в РИК и ЦИК и издаването на бюлетин на ЦИК с технически носител за резултатите от гласуването на изборите за изборите за членове на Европейския парламент от Република България на 26 май 2019 година, утвърдени с Решение № ......-ЕП от .................. г. на ЦИК;
б) Приложение № 2 – Техническо предложение;
в) Приложение № 3 – Ценово предложение;
Договорът се състави  и подписа в два еднообразни екземпляра - един за ВЪЗЛОЖИТЕЛЯ и един за ИЗПЪЛНИТЕЛЯ.

ЗА ВЪЗЛОЖИТЕЛЯ:				ЗА ИЗПЪЛНИТЕЛЯ: 

СТЕФКА СТОЕВА                                      
Председател на                                                 
Централната избирателна комисия                      

ГЕРГАНА МЛАДЕНОВА
Главен счетоводител на 
Централната избирателна комисия